**A pásztorok földjén**

**Téma: Hortobágy-melléke és annak népi kézműves kultúrája**

 A Debreceni Művelődési Központ Tímárház – Kézművesek Háza amatőr fotópályázatának célja, hogy a jelentkezők saját maguk fedezzék fel a világörökség részévé nyilvánított és **Béres András** kutató, a néprajztudományok kandidátusa, levéltáros, a Déri Múzeum muzeológusa, majd igazgatója, egyik legfontosabb kutatási területeként számon tartott Hortobágy egyedülálló szépségét és kincseit.

 A pályázat 1 fordulós.

 A fotópályázaton részt vehet minden Magyarországon, vagy külföldön élő magyar személy.

 Egy pályázó maximum 5 önálló, bármilyen technikával készült képpel nevezhet.

 I., II.., III. helyezettet, illetve közönségdíjat hirdetünk, továbbá a szakmai zsűri döntésétől függően különdíjat.

 A pályázó tudomásul veszi, hogy a beküldött képek elkészítésével, vagy azok nyilvános bemutatásával (kiállításával) okozott esetleges személyiségi és szerzői jogi sértésekért minden felelősség a pályázót terheli, beleértve a jogsértéssel bekövetkező anyagi felelősséget is.

 A résztvevő a pályázati anyag elküldésével automatikusan elfogadja a pályázati feltételeket és egyben hozzájárul, hogy a rendezők a pályázattal kapcsolatos publikációkban képeiket térítésmentesen használják.

 A zsűri és a szervezők által legjobbnak ítélt fotókból kiállítás nyílik a DMK Tímárház – Kézművesek Házában. Közönségszavazásra is lesz a Tímárház facebook oldalán, ahol a legkedveltebb fotó különdíjban részesül.

 A díjazottak oklevélben és tárgyjutalomban részesülnek, valamint családi belépőt nyerhetnek a Hortobágyi Madárparkba, illetve különdíjat ajánl fel a Debreceni Fotóklub.

 A pályázás módja: A szilagyi.katalin@debrecenimuvkozpont.hu e-mail címre (10 MB fölött Google Drive, Dropbox, vagy egyéb virtuális tárhely segítségével, csak a feltöltött fájl/ok hivatkozását elküldve).

 A jelentkezési lap letölthető a Debreceni Művelődési Központ honlapján ([www.debrecenimuvkozpont.hu](http://www.debrecenimuvkozpont.hu) ), amelyet e-mail-en szkennelve, vagy személyesen lehet eljuttatni a Tímárház - Kézművesek Házába.

 A z**sűrizést** a Debreceni Fotóklub elnöke, Máthé András, valamint a Fotóklub tagjai, Süli István és Veres Hajnalka látja el.

 Pályázat helyszíne: DMK Tímárház – Kézművesek Háza

 Beküldési határidő: 2018. április 27., péntek

 Díjátadó ünnepség, kiállítás-megnyitó**:** 2018. május 12.

### Formai és technikai követelmények

**Fájltípus:**

Pályázni lehet JPG formátumú digitális képekkel, melynek a mérete 1-3 MB között legyen. Felbontás 300 dpi. A fájlnévben szerepeljen a jelentkezési lapon feltüntetett 5 karakteres kód, melynek első karaktere a fotó sorszáma legyen. Például: 1BCDE

**Szín:** Színes, fekete-fehér

További információ kérhető a DMK Tímárház – Kézművesek Háza (4024 Debrecen, Nagy Gál I. u. 6.) nyitvatartási idejében személyesen, valamint a 20/338-5046; vagy 52/321-260 telefonszámokon, illetve a szilagyi.katalin@debrecenimuvkozpont.hu email-címen.

Együttműködő partnerünk a Tenno Foto Kft. Fuji Fotó Centrum, a Debreceni Fotóklub és a Hortobágyi Madárpark - Madárkórház Alapítvány.

